ΓΡΑΠΤΗ ΕΡΩΤΗΣΗ E-2522/00

υποβολή: Jonas Sjstedt (GUE/NGL) προς την Επιτροπή

(2 Αυγούστου 2000)

Θέμα: Οδηγία σχετικά με τους φυσικούς οικοτόπους: διαδικασία επιλογής περιοχών για το δίκτυο Natura 2000

Λαμβάνονταςπόψη τις σημαντικές καθυστερήσεις στη διαδικασία επιλογής περιοχών για το δίκτυο Natura 2000, στο πλαίσιο της οδηγίας για τους φυσικούς οικοτόπους, και έχονταςπόψη τις πρόσφατες περιπτώσεις περιοχών επιστημονικής αξίας για το δίκτυο Natura 2000, των οποίων η ασφάλεια απειλήθηκε από προτεινόμενα αναπτυξιακά σχέδια, πώς προτίθεται η Επιτροπή να διασφαλίσει την ακεραιότητα των προτεινομένων για το δίκτυο Natura 2000 περιοχών που εξετάζονται στο πλαίσιο της διαδικασίας Natura 2000 και να εγγυηθεί ότι οι προτεινόμενες περιοχές δεν θαποστούν ζημίες από διάφορα αναπτυξιακά σχέδια;

Ποιες διαδικασίες θα ακολουθηθούν μετά το δεύτερο γύρο των βιογεωγραφικών σεμιναρίων για την κατάρτιση του καταλόγου περιοχών κοινοτικής σημασίας, προκειμένου να προωθηθεί η δημιουργία του δικτύου Natura 2000; Ποιο ρόλο προτίθεται να διαδραματίσει η Επιτροπή σε αυτά τα σεμινάρια και στην παρακολούθηση των αποτελεσμάτων τους;

Απάντηση της κ. Wallstrm εξ ονόματος της Επιτροπής

(18 Οκτωβρίου 2000)

Η Επιτροπή εκφράζει τη λύπη της για τις καθυστερήσεις στην πλήρη εφαρμογή του δικτύου Natura 2000, και, μεταξύ διάστημσ, έχει αναλάβει διάφορες πρωτοβουλίες με σκοπό την προαγωγή της προστασίας των τοποθεσιών που πρόκειται να περιληφθούν στο δίκτυο. Στο πλαίσιο της κοινοτικής βοήθειας βάσει του κανονισμού του Συμβουλίου (ΕΚ) αριθ. 1260/1999 της 21ης Ιουνίου 1999 περί γενικών διατάξεων για τα διαρθρωτικά Ταμεία(1) και του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2), η Επιτροπή επιδιώκει να δεσμευθούν τα κράτη μέλη ότι δεν θα επιδεινωθεί η κατάσταση παρόμοιων τοποθεσιών. Η Επιτροπή επίσης έδωσε γενικότερα συμβουλές στα κράτη μέλη για την αποφυγή της επιδείνωσης της κατάστασης των τοποθεσιών, και εξέφρασε την ικανοποίησή της για την προσέγγιση πολλών κρατών μελών να παρέχουν νομοθετικές διασφαλίσεις για παρόμοιες τοποθεσίες. Επιπλέον, η Επιτροπήπογράμμισε τη σημασία της χρήσης μέσων όπως η εκτίμηση περιβαλλοντικών επιπτώσεων βάσει της οδηγίας 85/337/ΕΟΚ όπως τροποποιήθηκε(3) για την εκτίμηση ενδεχομένως επιβλαβών έργων. Περαιτέρω, η Επιτροπή δεν αποκλείει τη δυνατότητα να αναλάβει δράση βάσει του άρθρου 226 (πρώην άρθρο 169) της συνθήκης ΕΚ, όταν οι περιστάσεις το αιτιολογούν καθώς και όταν δεν έχει εκτελεστεί εκτίμηση περιβαλλοντικών επιπτώσεων για έργο καλυπτόμενο από την οδηγία 85/337/ΕΟΚ παρά την πιθανότητα να έχει το έργο δυσμενείς επιπτώσεις σε τοποθεσία που προτείνεται να ενταχθεί μελλοντικά στο δίκτυο του Natura 2000.

Η Επιτροπή συμπροεδρεύει σε όλα τα βιογεωγραφικά σεμινάρια αξιολόγησης των προτεινόμενων τοποθεσιών στο πλαίσιο του Natura 2000. Με το πέρας κάθε σεμιναρίου απευθύνονται συμπεράσματα σε κάθε συμμετέχοντα, τα οποία για παράδειγμα απαριθμούν τα ενδιαιτήματα ή είδη που κρίνεται ότι ακόμη αντιπροσωπεύονται ανεπαρκώς στους εθνικούς καταλόγους τοποθεσιών. Αποτελεί επομένωςποχρέωση κάθε κράτους μέλους να προτείνει πρόσθετες τοποθεσίες, ενδεχομένως βάσει τωνποδείξεων επιστημόνων ή μη κυβερνητικών οργανισμών (ΜΚΟ).

Μόλις ολοκληρωθεί το τελευταίο σεμινάριο για κάθε περιοχή η Επιτροπή θα καλέσει, μέσω της Επίσημης Εφημερίδας, όλα τα ενδιαφερόμενα μέρη να απευθύνουν τα σχόλιά τους. Θα καταρτίσει για το σκοπό αυτό σχέδιο καταλόγου των τοποθεσιών κοινοτικού ενδιαφέροντος. Το σχέδιο θαποβληθεί προς γνωμοδότηση στα μέλη της επιτροπής ενδιαιτημάτων και κατόπιν θα εγκριθεί από την Επιτροπή με προσφυγή, εάν χρειαστεί, στη διαδικασία που προβλέπεται στο άρθρο 5 της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(4).

(1) ΕΕ L 161 της 26.6.1999.

(2) ΕΕ L 160 της 26.6.1999.

(3) Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175 της 5.7.1985, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997, ΕΕ L 73 της 14.3.1997.

(4) ΕΕ L 206 της 22.7.1992.